**Návrh plánu kontrolnej činnosti**

**hlavnej kontrolórky mesta Spišská Belá na II. polrok 2024**

 V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov predkladám na rokovanie mestského zastupiteľstva Spišskej Belej návrh plánu kontrolnej činnosti na II. polrok 2024.

 Kontrola zákonnosti, účinnosti, hospodárnosti a efektívnosti pri hospodárení a nakladaní s majetkom mesta bude vykonaná v subjektoch podľa zákona č. 369/1990 Zb. o obecnom zriadení v znení neskorších predpisov.

 **1. Pravidelné kontroly**

Kontrola plnenia uznesení mestského zastupiteľstva v Spišskej Belej

Kontrola evidencie a vybavovania sťažností, petícií a podnetov občanov v roku 2024

 **2. Tematicky zamerané kontroly**

Kontrola poskytovania príspevku na rekreáciu zamestnancov podľa § 152a Zákonníka práce za rok 2022 a 2023 – Mesto Spišská Belá

Kontrola stavu, evidencie a vymáhania daňových pohľadávok a poplatkov mesta k  30. 9. 2024

Kontrola stavu, evidencie a vymáhania nájomného, záväzkov a pohľadávok v kapitole byty a nebytové priestory k 30. 9. 2024

Kontrola dodržiavania zákona č. 283/2002 Z. z. o cestovných náhradách za rok 2023 – Mesto Spišská Belá

 **3. Ostatné kontroly**

Kontroly vykonávané z podnetu primátora mesta, ak vec neznesie odklad

Kontroly vykonávané na základe uznesení Mestského zastupiteľstva v Spišskej Belej

Kontroly vykonávané z vlastného podnetu na základe poznatkov, o ktorých sa hlavná kontrolórka dozvedela pri výkone svojej činnosti

 **4. Príprava a tvorba koncepčných a metodických materiálov, ďalšia činnosť**

Vypracovanie stanoviska k návrhu rozpočtu mesta Spišská Belá na rok 2025 s výhľadom na roky 2026 - 2027

Vypracovanie návrhu plánu kontrolnej činnosti na I. polrok 2025

Správy o výsledkoch kontrol pre mestské zastupiteľstvo

Účasť na zasadnutiach Mestského zastupiteľstva v Spišskej Belej, na zasadnutiach Združenia hlavných kontrolórov Slovenskej republiky

Spolupráca pri tvorbe koncepčných materiálov, vnútorných predpisov, všeobecne záväzných nariadení

Prijímanie, vedenie evidencie a preverovanie podnetov o protispoločenskej činnosti

Zvyšovanie odbornej kvalifikácie v zmysle Zákonníka práce

 Poradie jednotlivých kontrol nemusí byť dodržané, zmeny môžu nastať v závislosti od objektívnych skutočností zo strany kontrolného orgánu, alebo zo strany kontrolovaných subjektov.

Návrh plánu kontrolnej činnosti bol zverejnený na úradnej tabuli mesta aj na internetovej stránke mesta od 4. 6. 2024.

Spracovala: Ing. Slávka Tomalová, hlavná kontrolórka mesta Spišská Belá